Boiotia — Tanagra [found at Thebes (Ag. Theodoroi)] — ca. 171-146 BC — Laographia 7 (1923) 329-334
Region: Central Greece (IG VII-IX) — Megaris, Oropia, and Boiotia (IG VII) 

αντινικου αρχοντος μηνος ερμαιου. προξενια κεκυρωμενη. εδοξε τοις α[ρ]χουσι και τοις συνεδροις ταναγραιων επειδη ηγησιμ[α]χος ηγησιμαχου αθηναιος παραγενομενος εις την π[ο]λιν ημων εχων μεθ αυτου και τον υον ηγησιμαχον μου[σι]κος υπαρχων εποειτο ακροασεις λογικας τε και οργανικας επ[ι] πλειους ημερας εν αις ευδοκιμησεν ποιων τα εν τη τεχνη δι[και]α εποιησαντο δε και την επιδημιαν και αναστροφην καλως και ε[υ]σχημονως και ως πρεπον ην τοις απο παιδειας ορμωμενοις οπω[ς] ουν και η πολις ημων φαινηται προτιμωσα τους απο παιδειας ορμωμε[νους] και απαρχομενους εν τη πολει ημων δεδογμενον ειναι τω τ[ε συν]εδριωι και τωι δημωι επαινεσαι ηγησιμαχον ηγησιμαχου αθ[ηναιον] και τον υον αυτου ηγησιμαχον επι τη αναστροφη ηι πεποι[ηνται] και τη ευνοιαι τηι προς την πολιν ημων και επιμελειαι τη περι [το μα]θημα ειναι δ αυτους και προξενους και ευεργετας της πολεω[ς] και αυτους και τους εγγονους αυτων και ειναι αυτοις ασυλιαν κ[αι ασ]φαλειαν και κατα γην και κατα θαλατταν και πολεμου και ειρην[ης ου]σης και ταλλα τιμια παντα καθαπερ και τοις αλλοις προξενοις [και] ευεργεταις της πολεως γεγραπται καλε[λε]σαι δ αυτους κα[ι επι] ξενια εις το πρυτανειον επι την κοινην εστιαν αναγραψαι [δε και το]δε το ψηφισμα εις τον επιφανεστατον τοπον της αγορας.